|  |  |
| --- | --- |
| **Leverancetitel** | Fælles retningslinjer for begreber og deres relationer |
| **Leverancenummer**  | 2 |
| **Tovholder (ansvarlig aktør)** | KDS |
| **Ansvarligt arbejdsspor** | Arbejdsspor vedr. interoperabilitet |
| **FFD-målsætning(er)** | 2 |
| **Afsluttes** | Q1 2025 |
| **Godkender** | TAU  |

#### Beskrivelse

Tværgående begrebsafklaring er essentielt for arbejdet i FDP, der sigter mod at skabe en fælles forståelse og et ensartet sprog for centrale forretningsmæssige og tekniske begreber på tværs af forskellige forsyningssektorer. Den fælles begrebsmodel skal danne udgangspunkt for et fælles sprog for den tværgående kommunikation og et effektivt samarbejde - og ikke mindst for den konkrete datamodellering.

Leverancen skal udarbejdes i tæt samarbejde med interessenter i FDP og resultere i en begrebsmodel der indeholder begrebsliste og diagrammer, der omfatter centrale forretningsmæssige og tekniske aspekter med tværgående relevans. Begrebsmodellen udarbejdes trinvist i form af emneorienterede delmodeller, som hver betragtes som selvstændige (del-)leverancer. Der etableres først en overordnet indflyvningsmodel for den overordnede forretning. Dette kan for eksempel inkludere centrale begreber, såsom hvad der definere en kunde, en måler og adresse mm. Derudover udarbejdes delmodeller løbende baseret på behov der identificeres i programmet, herunder i de specifikke leverancer og use cases, der arbejdes med.

Der tages udgangspunkt i anbefalinger og metode fra FDA – herunder følgende:

[Organisatoriske anbefalinger til modelreglerne | Fællesoffentlig Digital Arkitektur (digst.dk)](https://arkitektur.digst.dk/node/472)

[Regler for begrebs- og datamodellering | Fællesoffentlig Digital Arkitektur (digst.dk)](https://arkitektur.digst.dk/metoder/regler-begrebs-og-datamodellering)

#### Opgaver

* Afdækning af eksisterende begrebsmodeller
* Identifikation af hvilke grundbegreber der er relevante for begrebsafklaringen
* Begrebsmodellering - herunder udarbejdelse af begrebsdiagram, der angiver begrebernes indbyrdes relationer, og tilhørende begrebsliste med termer og definitioner
* Udvikling af governance, herunder styringsmodel for ændringshåndtering

#### Afhængigheder

Begrebsafklaringen skal så vidt muligt tage udgangspunkt i allerede kendte begrebsmodeller, som anvendes i forsyningssektoren og fællesoffentligt regi. Derfor skal der kigges på allerede eksisterende begrebsmodeller indenfor fagområderne. Der kigges også på relevante begreber fra fx grunddataprogrammet (fx for bygninger og adresser) og andre fællesoffentlige begreber i FDA (Fællesoffentlig Digital Arkitektur).